** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 262**

(protokols Nr. 9, 100. p.)

**Par nometņu ieņēmumu finansējuma pārvirzīšanu A. Eglīša Ļaudonas pamatskolai**

Ļaudonas A. Eglīša pamatskola kopš 2019. gada ik gadu, skolēnu brīvdienās piedāvā un uzņem dažādu veida nometnes. Lielākoties nometņu organizatori ir sporta jomas pārstāvji (BS Rīga, Volejbola skola Rīga, Regbija klubu un valstsvienības izlases, OK Arona, Jaunsardze u.c.), kā arī kultūras un mākslas sfēra (kultūras akadēmija). Šovasar aptuvenais cilvēku skaits bija nepilni 300 dalībnieki. Pēdējos gados nometņu un to dalībnieku skaits ir vērienīgi audzis un kopumā pēdējos gados apgrozījums ir bijis virs 100 000 EUR pašvaldības budžetā no nometņu dalībniekiem. Tāpat nometņu organizēšana Ļaudonas pagastā veicina gan novada, gan pagasta atpazīstamību visā Latvijā. Nometņu dalībnieku pienesums jūtams arī vietējo ražotāju un tirgotāju apgrozījuma bilancēs, pie tiem iepērkoties, kā arī pagastā bija jūtama dzīvība, dzirdot nometņu dalībnieku aktivitātes. Pagasta jaunieši tiek iesaistīti nometņu organizēšanā, kā arī tika veidoti iepazīšanās un saliedēšanās vakari. Ieguvēji bija arī pašvaldības darbinieki, kuri par papildus darbiem apkalpojot nometnes, saņēma piemaksas. Lepojamies, ka mūsu skola tiek apdzīvota un pilnvērtīgi izmantota arī ārpus mācību procesa, laikā, kad skola ir brīva un pieejama.

Pirms ATR finansējumu par nometnēm pagasts administrēja pats, naudu ieguldot skolas, skolēnu dienesta viesnīcas un apvienotās virtuves uzturēšanai, remontiem un attīstībai, kas arī veicināja attiecīgo struktūrvienību un iestāžu vadītāju un viņu kolēģu ieinteresētību nodrošināt pēc iespējas kvalitatīvāku pakalpojumu, uzņemot nometnes.

Ļaudonas pagasta pārvalde sadarbībā ar kolēģiem pamatskolas, apvienotās virtuves un ĪUN ir veikusi apkopojumu, par nepieciešamībām attiecīgo iestāžu un struktūrvienību vajadzībām – kādi remonti veicami pēc nometnēm un, kas nepieciešams, lai uzlabotu materiāltehnisko stāvokli (skat. Pielikumā), kopsummai sastādot 23 055,90 EUR.

Sadarbībā ar finanšu nodaļas grāmatvežiem un ekonomistiem ir aprēķināts, ka šogad nometņu organizatori pašvaldības kontā ir ieskaitījuši 40 805 EUR, no kuriem 21 285 EUR ir novirzīti pārtikas produktu patēriņam un papildus atalgojuma izmaksām, nometņu vajadzībām. Par atlikušajiem 19 520 EUR un 3 535,90 EUR, kas ņemti no pagasta pārvaldes 2025.gada pārdotajiem īpašumiem, pagasta pārvalde 2025.gada atlikušajos mēnešos apņemas izpildīt nepieciešamās vajadzības, kas norādītas pielikumā.

Noklausījusies Ļaudonas pagasta pārvaldes vadītāja A. Portnova sniegto informāciju, pamatojoties uz likuma “Pašvaldību likums” 4. panta 2. punktu un Ļaudonas pagasta pārvaldes nolikuma 15.3. punktu un 19.11. punktu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt nepieciešamo finansējuma 23 055,90 EUR (divdesmit trīs tūkstoši piecdesmit pieci euro, 90 euro centi (tai skaitā PVN) piešķiršanu Ļaudonas pagasta iestāžu un struktūrvienību vajadzībām – remontiem un materiāltehniskā stāvokļa uzlabošanai, finanšu līdzekļus piešķirot no Madonas novada pašvaldības 2025.gada budžeta nesadalītajiem līdzekļiem:

* + - 1. 19 520,00 EUR no 2025. gada ieņēmumu pārpildes no nometņu organizēšanas un
      2. 3 535,90 EUR no Ļaudonas pagasta pārvaldes 2025. gadā ieņēmumu pārpildes no pārdotajiem īpašumiem.

.

Domes priekšsēdētājs A. Lungevičs

*Ankrava 29374376*

Portnovs 20374568